Predkladacia správa

Dňa 19. augusta 2009 vláda Slovenskej republiky prerokovala Návrh opatrení na urýchlenie riešenia krízovej situácie na železničnej pohraničnej priechodovej stanici Maťovce. Uznesením č. 578 v bode uložila ministrovi zahraničných vecí SR úlohou B.1 podniknúť okamžité kroky na diplomatickej úrovni s cieľom vyriešiť vzniknutú situáciu na železničnej pohraničnej priechodovej stanici Maťovce a úlohou B.2 predložiť vláde stanovisko vo veci doriešenia krízovej situácie na železničnej pohraničnej priechodovej stanici Maťovce.            
Na základe posúdenia aktuálneho vývoja a v súlade so závermi koordinačnej medzirezortnej porady konanej na Ministerstve zahraničných vecí Slovenskej republiky dňa 20.8.2009 materiál obsahuje opatrenia na riešenie krízovej situácie na železničnej pohraničnej priechodovej stanici Maťovce.
Pripomienkové konanie bolo uskutočnené konferenčným pripomienkovým konaním 25.8.2009 s Ministerstvom hospodárstva Slovenskej republiky, Ministerstvom dopravy pôšt a telekomunikácii Slovenskej republiky, Ministerstvom financií Slovenskej republiky, Ministerstvom zdravotníctva Slovenskej republiky, Ministerstvom vnútra Slovenskej republiky, Úradom jadrového dozoru Slovenskej republiky a ZSSK Cargo, a.s.